
Postquam  Elstius  dissertatione1;  ,De  ,dum‘  particulae  usu 
Plautino1  diligentissime  et  accuratissime  demonstravit,  qui  esset 
usus  illius  particulae  apud  Plautum,  animum  induxi  pro  mea 
parte  quaerere,  quomodo  ceteri  poetae  scaenici  priscae  latinitatis 
,dum‘  usurpaverint.  Quare  fabulas  Terentii  et  eas  reliquias, 
quae  supersunt  ex  priscorum  poetarum  comoediis  et  tragoediis, 
perscrutatus  atque  Elstii  rationem  secutus  exempla  indicativi 
et  conjunctivi  post  ,duml  positi  collegi  et  quae  esset  differentia 
inter  hujusmodi  exempla  inquirere  conatus  sum.  Sed  ante 
omnia  aptum  videtur  esse,  paucis  verbis  comprehendere,  quae 
grammatici  de  significationibus  particulae  ,duml  docuerint. 

1. 

De  significationibus  particulae  ,dunfi.2 

Prima  notio  particulae  , dum1  est  „wahrendu,  qua  signifi- 
catur id  temporis  spatium,  quod  duae  res  simul  occupant.  Nam 
interea,  quum  altera  agatur,  altera  etiam  agi  dicitur. 

Deinde  ,dum‘  significat  „so  lange  alsu,  quo  ambitus  alicujus 
rei  definitur  per  tempus  alterius  rei. 

Tertia  significatio  est  „bisu,  quae  exsistit,  quum  terminus, 
ad  quem  aliquid  produci  dicitur,  finem  in  se  habet,  aut  id 
indicat,  quo  quis  de  consilio  tendit. 

Postremo  particulae  notione  „wenn  nur“  exprimitur  con- 
dicio concedendae  rei  restringens. 

Est  igitur  nobi's  propositum  quaerere,  quibus  locis  hae, 
quas  dixi,  significationes  particulae  ,dunr  apud  Terentium  et 
in  reliquiis  poesis  scaenicae  inveniantur  et  quae  sit  differentia 
inter  exempla  indicativi  post  ,dum‘  positi  et  conjunctivi.  Prius- 

1 Dissertatio  inauguralis  Halis  Saxonum  MDCCCLXXXII. 

2 vide  Kuehner:  Ausfiihrl.  Grarn.  d.  lat.  Spr  II,  p.  908  sq.  et  p.  961  sq. 
Praeger:  Histor.  Syntax  p.  601  sq.  et  761  sq.  Hand:  Tursell  II,;  p.  803  sq. 
Holtze:  Syntax.  prisc.  script.  Lat  . II,  p.  127  sq. 

quam  autem  exempla  ipsa  tractemus,  consentaneum  esse  videtur, 
enumerare,  quot  locis  singulae  notiones  particulae  ,duml  exstent 
et  quae  adverbia  illam  antecedant 

2. 

De  constructione  particulae  ,dumc  apud  Terentium 
et  in  reliquiis  tragicorum  et  comicorum. 

Comparantibus  indicativi  et  conjunctivi  exempla  apparet, 
indicativum  longe  superare.  Nam  is  apud  Terentium  post  ,dum‘ 
octoginta  uno , in  reliquiis  poesis  scaenicae  quindecim  locis 
positus  est;  conjunctivas  autem  apud  illum  viginti  quinque,  in 
reliquiis  septem  locis  invenitur. 

Inter  indicativi  exempla  praesentis  indicativus  tantopere 
cetera  tempora  superat,  ut  septuaginta  quattuor  locis  inveniatur, 
haec  viginti  duobus  locis  exstent. 

Deinde  spectemus,  quot  locis  singulae  particulae  notiones 
indicativum  et  conjunctivum  post  se  habeant. 

,Dum‘  notione  „wahrendu  exstat  cum  indicativo  quadraginta 
septem  locis,  cum  conjunctivo  uno  loco. 

Ubi  particula  valet  „so  lange  alsa,  triginta  septem  locis  cum 
indicativo,  septem  locis  cum  conjunctivo  conjuncta  est. 

Particula  significante  „bisu  duodecim  indicativi,  octo  con- 
junctivi exempla  inveniuntur. 

Ubi  significationem  praebet  „wenn  nur“,  sedecies  conjunc- 
tivus exstat. 

Qua  in  enumeratione  non  habui  rationem  quattuor  locorum, 
quibus  ,modol  solum  vel  ,modo  ut‘  pro  ,dum  modo  exstat. 
Eun.  V,  2,  51;  Heaut.  Y,  2,  28;  - And.  II,  4,  6;  Pho.  I,  2,  9. 
Praeterea  neglexi  Pho.  III,  2,  41  ,dum  ob  rem1,  ubi  verbum  in 
enuntiatione  temporali  omissum  est,  sed  facile  ex  sententiarum 
nexu  suppleri  potest  (,fiat‘). 

Huc  accedunt  duo  fragmenta  Dec.  Lab.  57  et  Caec.  Stat.  275, 
quae  deficientibus  verbis  mutilata  sunt;  deinde  Att.  395,  ubi 
,dum‘  — ,dum‘  idem  est  ac  ^odo1  — ^odo1;  postremo  Afran.  373, 
ubi  particula  bis  posita  ad  unum  praedicatum  pertinet,  quare 
alterius  rationem  non  habui. 


De  adverbiis  particulam  ,dum‘  apud  Terentium  et  in 
fragmentis  scaenicae  Romanorum  poesis  antecedentibus. 

Adverbia,  quae  particulam  ,dunfi  apud  Terentium  et  cet. 
antecedunt,  sunt  haec: 

Interea  { sexies),  nunc  (ter),  tantisper  (ter),  interea  loci  (bis); 
interea  usque,  usque  dudum,  usque  adeo,  usque,  nunquam , 
antea,  parumper,  semper,  interim  — singulis  locis  inveni- 
untur. 

Ex  quibus,  particula  ,dum\  valente  „wabrendu,  bis  exstat 
interea  loci  Eun.  II,  2, 24.  Heaut.  II,  3, 16. 

Ubi  ,dum‘  significat  „so  lange  alsu 

tantisper  — Ad.  1, 1, 45.  Heaut.  1, 1, 55  ib.  1, 1, 96. 

nunquam  — Ad.  II.  1,3. 

antea  — And.  1, 1, 27. 

interea  usque  — Heaut.  I,  1,  84. 

usque  dudum  — Heaut.  Y,  2,  30. 

usque  — Pho.  Y,  9, 41. 

usque  adeo  — Eun.  IY,  6,  4. 

semper  — - Heaut.  V,  1,  78. 

interim  — Pomp.  Bon.  190. 

Ubi  particula  vim  habet  „bis,u  solum  invenitur 
parumper  — And.  IY,  2, 31. 

Deinde  exstat  ,intereac  in  omnibus  ,dum‘  particulae  notio- 
nibus, idque,  ubi  ,duml  significat  „bis“,  tribus  locis,  ubi  valet 
„wahrendu,  duobus  locis,  uno  loco  significationem  5rso  lange  alsu 
praebet:  Eun.  Y,  2, 55.  Heaut.  IY,  7, 5.  Ad.  Y,  2, 10.  — Eun.  III, 
5,44.  Heaut.  II,  3,1.  — Inc.  inc.  fab.  169. 

Postremo  nunc  invenitur,  ,dum‘  particula  notante  „so 
lange  als,u  And.  III,  4, 18.  Ad.1, 2, 28;  ,dunfi  significante  ,,bis“ 
Heaut.  III,  2,  32. 

Praeterea  tempus  nonnullis  locis  accuratius  notatur  prae- 
missis temporum  definitionibus: 

menses  decem  — Ad.  IY,5,  57. 
cotidiana  cura  — Pho.  1, 3, 9. 
totum  diem  — Hec.  Y,  3, 3. 
abiit  hora  — Eun.  II,  3, 50. 
annus  est  — Heaut.  II,  2, 11. 


hac  nocte  — Heaut.  III,  1, 83. 
hodie  — Hec.  Y,  3, 5. 

His  locis  particula  valet  „wahrendu.  ,Diiinl  notante  „bisu 
inveniuntur 

aliquot  dies  — And.  II,  1, 29. 
triduum  hoc  — Pho.  III,  2, 27. 
unus  dies  — Heaut.  IY,  3, 39. 

In  temporali  enuntiato  ipso  exstant 

interea  — 'Plio.  I,  2, 41 ; inierim  — Eun.  Y,  2,  4.  — utroque 
loco  particula  significat  „wahrend“.  Quibus  rebus  praemissis 
ad  propositum  veniamus. 


A. 


De  ,dimi‘  particula  cum  indicativo 
conjuncta, 

Cap.  I. 

* De  ,dum‘  particulae  notione  ^.wahrend^.1 

Particula  ,dum‘  significante  „wabrend“  omnino  quadraginta 
septem  exempla  inveniuntur,  in  quibus  fere  omnibus  praesens 
exstat,  uno*\ oco  excepto,  ubi  perfectum  positum  est. 

Praesens  tantopere  praeponderare,  ex  ejus  ratione  efficitur, 
cum  non  modo  usurpetur  de  actionibus  praesentibus,  sed  etiam 
de  praeteritis  aut  futuris,  si  hae  actiones  animo  ejus,  qui  lo- 
quitur et  ejus,  qui  audit,  tanquam  praesentes  repraesentantur.2 

I.  Initium  faciamus  ab  iis,  in  quibus  praesens  exstat  et 
tractemus 

a)  ea,  quibus  agitur  de  rebus  praesentibus. 

Primum  consideremus  duo  exempla,  quibus  enarratur  ali- 
quid, quod  comprobatur  usu  vitaque  communi. 

Pho.  Y,  2,  2 ,Nostrapte  culpa  facimus,  ut  malis  expediat 
esse,  Dum  nimium  dici  nos  bonos  studemus  et  benignos.1 
Heaut.  II,  2,  11  , nosti  mores  mulierum,  Dum  moliuntur,  dum 

conantur,  annus  est/  Pro  , conantur1  priscae  editiones  habent 
, comuntur1  sequentes  codicem  Parisinum  et  Servium  in  Aen. 
IV,  153.  Sed  Bembinus  et  Victorianus  praebent  ,conantuP, 
quae  lectio  ob  auctoritatem  codicum  et  ob  sententiam  loci 
videtur  praeferenda.  Nam  , conari1  synonymum  est  verbi  ,mo- 
liri‘,  hoc  autem  discrimine,  ut  , moliri1  operis  suscepti  magnitu- 
dinem et  difficultatem  spectet,  ,conarh  significet  vim  gravita- 
temque consilii.3  Utrumque  verbum  hoc  loco  absolute  est 

1 vide  Kuehner  1.  c.  II,  p.  DOS;  Draeger  1.  c.  II,  p.  604;  Holtze  1.  c.  II, 
p.  127 ; Hand  1.  c.  II,  p 303  sq.  sq. 

2 vide  Holtze  1.  c.  p.  61 ; Kuehner  1.  c.  p.  86  sq.  sq. 

3 vide  Doederlein  Lateinische  Synonyme  III,  p.  295. 

dictum,  qui  usus  haud  ita  saepe  invenitur.  , Conari1  absolute 
usurpatum  est  And.  IV,  1,  53  ,hoc  tibi  pro  servitio  debeo, 
Conari  manibus,  pedibus,  noctesque  et  dies1  etc.  Pho.  I,  2,  2 
,At  ego  obviam  conabar  tibi1;  , moliri1  exstat  Plaut.  Cure.  1,3, 32 
,Viden’,  ut  misere  moliuntur1?  Cic.  Verr.  II,  4, 43  ,Hora  amplius 
jam  in  demoliendo  signo  moliebantur?  Quod  Donnerus  contra 
ceteros  interpretes  ,dum‘  vertit  „bisu,  mihi  non  probatur.  Nam 
poeta  dicere  vult,  mulieribus  in  apparando  , annum1  id  est 
, longum  tempus1  praeterire.  Conf.  Ad.  V,  7,2  ,in  apparando  con- 
sumunt diem1.  Eleganter  eam  enuntiationem  dictam  esse  notat 
Pentlejus:  ,dum  iturae  sunt  et  non  eunt,  dum  movent,  sed 
nihil  promovent?  — Similis  est  locus  Plaut.  Stich.  V,  4,  19 
,Sed  amica  mea  et  tua  dum  comit,  dum  se  et  exornat,  nos 
volo  Tamen  ludere  inter  nos? 

Deinde  habemus  Eun.  V,  4, 12  ,Quae  dum  foris  sunt,  nihil 
videtur  mundius1.  Pho.  II,  2,27  ,Dum  tibi  fit,  quod  placeat,  ille 
ringituP.  ,Dum  tibi  sit1,  quod  Donatus  cum  nonnullis  codi- 
cibus recentioribus  praebet,  jure  ab  editoribus  librarii  corrup- 
tela habita  est.  , Fieri1  proprium  esse  verbum  in  conviviis,  cum 
deliciae  instruuntur,  notat  Ruhnkenius.  cf.  Petr.  c.  26  p.  92 
, nescitis,  hodie  apud  quem  fiat1?  Ad.  V,  7,  1 , Occidunt  me 

quidem,  dum  nimis  sanctas  nuptias  Student  facere‘.  Caec,  Stat. 
147  ,Dum  ejus  mortem  inhio,  egomet  vivo  inter  vivos  mor- 
tuus1. Ati  345  . . ,nam  ea  oblectat  spes  aerumnosum  hos- 
pitem . . dum  id,  quod  miser  est,  clam  censet  esse  alteros1. 

In  his  locis  primaria  quoque  enuntiatio  praesentis  est  tem- 
poris. Conjunctivus  imperfecti  in  enuntiato  principali  invenitur 
Pho.  I,  3,  9 ,At  non  cotidiana  cura  haec  angeret  animum  . . 
Dum  exspecto,  quam  mox  veniat,  qui  hanc  mihi  adimat  aegri- 
tudinem1. Quo  loco  conjunctivo  vim  subesse  irrealem  apparet. 
Potuit  a poeta  modus  enuntiati  temporalis  attrahi  ad  irrealem 
modum  enuntiationis  principalis,  ut  diceretur:  ,cura  . . . non 
angeret,  dum  exspectarem1.  Sed  sermonis  incitatio  efficit,  ut 
illa  solvatur  a propositione  principali.  Idem  cadit  in  locum 
sequentem,  ubi  conjunctivus  pendens  a particula  ,ut‘  exstat. 
Ad.  III,  2,  14  , Nihil  est,  quod  malim,  quam  illam  totam  fami- 
liam dari  mihi  obviam,  Ut  ego  hanc  iram  in  eos  evomam 
omnem,  dum  aegritudo  haec  est  recens ‘. 

Perfectum  in  principali  enuntiatione  invenitur  quattuor  locis. 

Heaut.  11,3, 1 , interea,  dum  sermones  caedimus,  Illae  sunt  re- 
lictae1 — etiam  tum,  cum  illae  nondum  adsunt,  sermones 
caedunt.  Eun.  IY,  6, 7 ,dum  tibi  sororem  studeo  Reddere,  haec 
atque  hujusmodi  sum  multa  passat  Quo  loco  , studeo1  non  est 
accipiendum  pro  simplici  praesenti  historico;  nam  Thais  hoc 
significat,  se  etiam  nunc  studere.1  Eun.  V,  4, 28  , Perdidisti  istum 
adolescentulum,  Dum  studes  dare  verba  nobis1.  Etiam  hoc 
momento,  quo  Pythias  eum  appellat,  Parmeno  decipere  studet. 
Pho.  1,2,26  ,Seni  fidelis  dum  sum,  scapulas  perdidit  — Geta 
seni  fidelis  semper  fuit  et  est  adhuc  fidelis,  cum  haec  verba  fiunt. 

Idem  subjectum  in  utroque  enuntiato  exstat  sexies:  Pho.  Y, 
2,  2.  Ad  Y,  7, 1.  Caec.  147.  Eun.  IV,  6, 7.  ib.  Y,  4, 28.  Pho.  1, 2,  26. 
— diversum  invenimus  octies:  Eun.  Y,  4, 12.  Heaut.  II.  2,  11 
(ubi  particula  bis  est  posita).  Pho.  I,  3,  9.  ib.  II,  2, 27.  Ad.  III, 
2,  14.  Heaut.  II,  3,  1.  Att.  345. 

b)  Deinde  hanc  particulam  cum  praesentis  indicativo  con- 
junctam videmus  in  iis  exemplis,  ubi  actiones  aut  praeteritae 
aut  futurae  significantur. 

1.  Pro  vero  perfecto  praesens,  quod  dicitur  historicum, 
usurpatur  locis  viyinti  septem.  In  enuntiationibus  primariis 
horum  locorum  partim  exstat  perfectum,  partim  praesens  his- 
toricum, uno_  loco  imperfectum. 

a)  Incipiamus  ab  iis,  ubi  praesens  historicum  invenitur. 

Eun.  II,  2,  24  ,Dum  haec  loquimur,  interea  loci  ad  ma- 
cellum, ubi  adventamus,  Concurrunt1,  ib.  II,  3,  37  ,is,  dum  hanc 
sequor,  fit  mihi  obviam,  ib.  III,  5, 35  ,dum  apparatur,  virgo  in 
conclavi  sedett  ib.  III,  5,  44  ,Dum  haec  mecum  reputo , accer- 
situr  lavatum  interea  virgo1,  ib.  Y,  2, 4 ,interim , Dum  ante  os- 
tium sto,  notus  mihi  quidam  obviam  Venitt  , Venit1  hoc  loco 
pro  praesenti  historico  habendum  puto,  cum  servus  vivaciter 
narret,  quid  sibi  contigerit.  Hio.  I,  2,  41  , Interea,  dum  sede- 
mus illi,  intervenit  Adulescens  quidam  lacrumanst  Hec.per.  10 
,dum  se  purgat  Bacchis,  anulum  Mater  vitiatae  forte  agnoscit 
Myrrhinat  Hec.  Y,  3, 31  ,Dicitque,  se  illi  anulum,  dum  luctat, 
detraxisset 

p)  Perfectum  in  primariis  enuntiationibus  eorum  exemplo- 
rum exstat,  quae  sequuntur: 


1 vide  Holtze  1.  c.  II,  6 8. 


And.  V,  1,3  ,Dum  studeo  obsequi  tibi,  paene  illusi  vitam 
filiae1.  Eun.  II, 3, 50  ,Dum  haec  dicit,  abiit  hora1.  Ceteri  libri 
praeter  Bembinum  ,dum  haec  loquitur1  — fortasse  ob  locum 
antecedentem  ib  11,2,24  ,dum  haec  loquimur1;  — ad  metrum 
nihil  attinet,  ib.  IV,  2,  1 ,Dum  rus  eo,  coepi  egomet  mecum 
cogitare1,  ib.  IV,  2, 4 ,dum  haec  puto,  Praeterii  imprudens  villam1, 
Bembinus  praebet  re,puto4,  ,re4  addita  correctura  recenti,  ceteri 
libri  .reputo1  quod  peccat  in  metrum.  Jam  Donatus  notat: 
,puto4  est  a^aCpsct?  pro  , reputo1.  Neque  hoc  uno  loco  ,puto‘ 
pro  , reputo4  invenimus.  Ad.  IV,  3,  10  ,rem  ipsam  putemus4. 
Pl.Cas.  111,2,25  ,cum  eam  mecum  rationem  puto4.  Virg.  Aen.  VI, 
332  , constitit  Anchisa  satus  — Multa  putans4.  — Heaut.  prol.  17 
JNam  quod  rumores  distulerunt  malivoli,  Multas  contaminasse, 
dum  facit  paucas  Latinas4.  Heaut.  II,  3,  16  ,Dum  ego  propter 
te  errans  patria  careo  demens,  tu  interea  loci  Collocupletasti  te4. 

, Interea  loci4  praeterea  invenimus  Eun.  I,  2,  46.  ib.  11,2,24. 
Pl.  Men.  III,  1, 1.  Truc.  1,1,  11.  In  omnibus  his  exemplis  , locus4 
fere  idem  significat  ac  , tempus4.  — ib.  11,3,31  ,hoc  ipsa  in 
itinere  alterae  Dum  narrat,  forte  audivi4,  ib.  III,  1,83  , Somnum 
hercle  ego  hac  nocte  oculis  non  vidi  meis,  Dum  id  quaero,  tibi 
qui  filium  restituerem4.1  ib.  IV,  1,  42  ,ea  lavatum  dum  it,  ser- 
vandum mihi  dedit4.  Pho.  V,  9,  18  , filiam  Suscepit  jam  unam, 
dum  tu  dormis4.  Hec.  V,  3,  3 , frustra  ubi  totum  desedi  diem, 
Myconium  hospitem  dum  exspecto4.  Ad.  IV,  2,  2 ,Pjaeterea 
autem,  dum  illum  quaero,  a villa  mercenarium  vidi',  ib.  IV, 
5,57  ,haec  dum  dubitas,  menses  abierunt . decem'.  ib.V,  4, 14 
,dum  studeo  illis,  ut  quam  plurimum  Facerem,  contrivi.  — 
Dec.  Lab.  62  ,Dum  diutius  retinetur,  nostri  oblitus  est4.  Sext. 
Turp.  149  , Quibus  rem  rebus  dispoliasti,  foede  dum  in  lustris 
lates'.  Tit.  29  , Terra  haec  est  non  aqua , ubi  tu  solitu’s  argu- 
tarier  Pedibus,  cretam  dum  ^compescis,  vestimenta  qui  laves4. 
Cum  Ribbeckio  non  habeo,  quod  in  hoc  loco,  ut  multi  fecerunt 
editores,  haeream. 

Pomp.  190  ,interim,  Dum  contemplor  orcam  . . . taxillos 
perdidi4.  — Addam  duos  locos,  quorum  in  altero  enuntiatio 
primaria,  in  altero  praeterea  verbum  enuntiationis  secundariae 


1 Conjunctivus  imperfecti  , restituerem*  hoc  loco  est  positus,  quod 

pendet  a praesenti  historico  , quaero*.  Idem  cadit  in  Ad.  V,  4, 14  infra. 

deest.  Dee.  Lab.  57  ,et  dum  populacia  Agimus  per  ludum1. 
Caec.  275  et  alias  invenitur:  ,dum  taeniam,  qui  volnus  vin- 
ciret1 — , petit1  Aldina  bene  explet.  Utrumque  hunc  loeum 
ad  tempus  praeteritum  pertinere  probabile  videtur. 

y)  Uno  loco  Hec.  Y,  3, 5 in  enuntiatione  primaria  invenitur 
imperfectum,  positum  de  actionibus  repetitis:  , Itaque  ineptus 
hodie,  dum  illi  sedeo,  ut  quisque  venerat.  Accedebam.1 

Idem  in  utraque  enuntiatione  subjectum  legitur  sedecies: 
Eun.  II,  2,  24.  Hec.  Y,  3, 31.  And.  V,  1, 3.  Eun.  IY,  2, 1.  ib.  IY,  2,4. 
Heaut.  proh  17,  ib.  111,1,83.  ib.  IV,  1,42.  Hec.  Y,  3, 3.  Ad.  IY, 
2, 2.  ib.  Y,  4, 14.  Dec.  Lab.  62.  Sext.  Turp.  149.  Titin.  29.  Pomp. 
190.  Hec.  Y,  3, 5.  Diversum  exstat  undecies  ceteris  locis,  ut 
omittam  illa  enuntiata  interrupta  Dec.  Lab.  57  et  Caec.  275. 

2.  Pro  futuro  praesentis  'indicativus  quinque  locis  inve- 
nitur: Eun.  III,  5,  47  ,Cape  hoc  flabellum,  ventulum  huic  sic 
facito,  dum  lavamur1.  Quo  loco  Holtzius  1.  c.  II  p.  68  explicat, 
praesenti  tempore  significari,  utramque  actionem  cadere  in  idem 
tempus,  quod  sit  longioris  spatii,  ib.  IY,  6, 25  ,Tu  abi  atque 
obsera  ostium  intus,  dum  ego  hinc  transcurro  ad  forum1.  Hec. 
111,3,54  , aliquo  mihi  est  Hinc  ablegandus,  dum  parit  Pliilu- 
mena*.  ib.  IY,  4, 103  ,Sed  vin  adesse  me  una,  dum  istam  con- 
venis1? Caec.  226  ,hic  dum  abit,  huc  concessero1.  Quod  futurum 
exactum  , concessero*  est  illud,  quod  frequentissimum  apud  co- 
micos actionis  praemeditatae  celerrimam  ac  veluti  nunc  ipsum 
jamjam  effectam  perfectionem  significat.2  Ad  hunc  locum  con- 
fer Plaut.  Most.  III,  2, 157  ,huc  concessero,  Dum  mihi  senatum 
consili  in  cor  convoco4. 

In  enuntiatione  primaria  duobus  locis  imperativus  inve- 
nitur, singulis  locis  gerundivum  cum  copula  , esse4  conjunctum, 
futurum  exactum  activi,  enuntiatum  quoddam,  unde  futurum 
facile  subaudiri  potest. 

II.  Futurum  in  enuntiatione  secundaria,  ,dum4  significante 
„wabrend,44  apud  Terentium  et  cet.  non  exstat. 


1 Exempli  causa  fiat  mentio  Enn.  ann.  XI,  365  (Vahlen),  ubi  in 
enuntiatione  primaria  exstat  plusquamperfectum:  , Missaque  per  pectus 
dum  transit,  striderat  hasta‘.  cf.  Elste  p 9.  Item  confer  Liv.  XXI,  29, 1 
,Dum  elephanti  trajiciuntur,  interim  Hannibal  Numidas  equites  . . miserat*. 

2 vide  Draeger  1.  c.  II,  p.  285  (ed  I.) 


Exempli  causa  affero  Plaut.  Truc,  IV,  2, 24  ,clum  tu  com- 
mentabere,  Volt  ille  itidem  commentari1.  Men.  I,  3, 31  ,Jam  hic 
nos  erimus;  dum  coquetur,  interim  potabimus.1 

III.  Perfectum  invenitur  uno  loco  Sext.  Turp.  173  ,Dum  ego 
conixi  somno,  hic  sibi  prospexit  vigilans  virginem1.  , conixi 
somno1  idem  est  ac  , dormio1  et  pro  perfecto  praesente,  quod  vo- 
catur, habendum.2 

Cap.  II. 

De  ,dum‘  particulae  notione  „so  lange  als“.3 

Ab  jrritio  ipso  commemorandum  mihi  videtur,  in  plerisque 
iis  locis,  quibus  ,duml  significat  ,,so  lange  als“,  enuntiationem 
temporalem  idem  verbi  tempus  praebere,  atque  enuntiatum 
principale. 

Exempla  omnino  inveniuntur  triginta, sex: 

I.  Indicativus  praesentis  exstat  sedecim  locis. 

Initium  faciamus  a duobus  locis,  quibus  enuntiatur  aliquid, 
quod  comprobatur  usu:  And.  1,5, 31  ,Dum  in  dubio’st  animus, 
paulo  momento  huc  vel  illuc  impellitur1.  Ad.  1,1,45  ,Malo 
coactus,  qui  suum  officium  facit,  Dum  id  rescitum  iri  credit, 
tantisper  pavet1.  Bembinus  praebet  , pavet1,  quod  retinent  Um- 
pfenbacchius,  Fleckeisenius,  Spengelius,  Dziatzko,  ceteri  codices 
cum  Donato  ,cavet‘,  probatum  a Bentlejo,  Handio  Turs.  II,  316, 
aliis.  Utraque  lectio  praebet  sensum  idoneum,  illa  magis  ad 
significationem  timoris  spectante,  hac  ad  providentiam  in  evi- 
tandis periculis.  Sed  Bembini  lectio  est  praeferenda,  quod 
, pavet1,  magis  poetae,  ,cavet‘  magis  docti  hominis  videtur  in- 
ventum esse.  Sequantur  Pho.  IV,  5,  4 ,matura,  dum  libido 
eadem  haec  manet‘.  Heaut.  II,  4, 19  ,Nam  dum  abs  te  absum, 
omnes  mihi  labores  fuere,  quos  cepi,  leves1,  ib.  V,  2,  30  , usque 
id  egi  dudum,  dum  loquitur  pater1.  Afran.  373  ,Dum  me  mo- 
rigeram, dum  morosam  praebeo,  Deinde  aliquid  dedita  opera 
controversiae  Concinno,  laedo  interdum  contumeliis1.  Hoc  loco 


1 vide  Elste  1.  c.  p 11. 

2 vide  Elste  1.  c.  p.  12. 

3 vide  Kuehner  1.  c.  II,  p.  907.  Draeger  1.  c.  II,  p.  602.  Holtze  1.  c.  II, 
p.  128  Hancl  Turs.  II,  p.  808.  sq.  sq. 

ad  particulam  bis  positam  unum  praedicatum  pertinere,  supra 
mentionem  fecimus. 

Hi  sex  loci  in  enuntiationibus  primariis  ter  (And.  1, 5, 31; 
Ad.  1,1,45;  Afran.373.)  indicativum  praesentis,  bis  (Heaut  II, 
4, 19.  ib.  V,  2,  30.)  indicativum  perfecti,  semel  (Plio.  IV,  5,  4.)  im- 
perativum habent. 

Veniamus  ad  ea  exempla,  quorum  enuntiationibus  tempo- 
ralibus contenditur,  ea,  quae  principalibus  enuntiationibus  in- 
dicentur, eventum  habere  non  posse,  nisi  intra  illarum  fines. 

And.  III,  3, 24  ,Em , id  te  oro , ut  ante  eamus,  dum  tempus 
datur,  Dumque'  ejus  lubido  occlusa’st  contumeliis1.  Ad  ,dum 
tempus  datur1  confer  Plaut.  Men.  552  ,dum  occasio  tempusque 
datur*.  , Occlusa  est1  est  perfectum,  quod  dicitur  logicum,  ut 
infra  And.  IH,  4, 18  , dum  irritatus  est*.  — Eun.  I,  1,  11  ,Proin 
tu,  dum  est  tempus,  etiam  atque  etiam  cogita1.  Hec.  V,  1, 20 
, Quaere  alium  tibi  firmiorem,  dum  tibi  tempus  consulendi  est1. 
Heaut.  II,  3,  104  ,quod  boni  Datur,  fruare,  dum  licet1.  Ad.  I, 
2, 28  ,et  tu  illum  tuum , si  esses  homo , Sineres  nunc  facere, 
dum  per  aetatem  licet,  Potius  quam  . . . post  faceret  tamen*. 
Pro  , licet*  in  Victoriano  et  in  quibusdam  codicibus  secundariis 
legitur  , decet1,  ab  editoribus  non  probatum ; et  id  bene  quidem ; 
nam  quae  Demea  patri  suadet,  ut  sinat  filium  facere,  sunt 
voluptates  et  libidines,  quae  quamquam  ,per  aetatem1  id  est 
,per  juventa tenfi  licere,  attamen  nunquam  decere  possunt. 

Pho.  III,  3, 16  ,Quin  igitur,  dum  licet,  dumque  adsum,  lo- 
quimini mecum,  Antipho*.  ,Tum  igitur,  dum  licet,  dumque 
adsum*  Bembinus  habet  copula  ,que*  omissa,  quam  metri  causa 
restituimus  sequentes  Victorianum  et  ceteros.  Plurimi  recen- 
tiores  codices  scribunt : ,Dum  igitur  licet  dumque  adsum*,  quae 
lectio  versui  non  commoda  rejicienda  est.  Bentlejus  autem 
pro  ,Dum*  exstitisse  ,Quin*  dicit,  sequens  Serv.  ad  Aen.  IX,  484 
,Quin  igitur,  dum  licet  dumque  adsum*. 

Quod  erratum  ille  a ratione  codices  scribendi  repetit:  ,In 
principio  versus,  ut  in  membranis  solet,  initiali  litera  omissa 
ut  minio  postea  scribatur,  restat  ,um*  ,quod  nescias  utrum  aci 
Dum,  Tum,  Cum  an  ad  Quin  pertineat*.  Mihi  autem  re  ipsa 
,Quin*  praeferendum  videtur  esse.  Nam  ,quin*  ad  vim  cohor- 
tationis augendam  imperativo  praeponi  solet.  Quod  in  nostrum 
locum  cadit.  Nam  Phaedria  maxime  irritatus  animo,  quod 

leno  Pamphilam  ab  ipso  amatam  vendere  in  animo  haberet, 
exclamat,  se  eam  aut  persecuturum  esse  aut  periturum.  Qui- 
bus verbis  ut  majorem  vim  addat,  antea  affirmat  ad  senten- 
tiam magis  illustrandam : ,Quin  igitur,  dum  licet  dumque  ad- 
sum, loquimini  mecum  contemplamini  met  Conf.  Sali.  Cat. 
XX,  14  ,Quin  igitur  expergiseimini !‘ 

Duo  alia  exempla  inveniuntur  in  fragmentis  tragicorum : 
Inc.' inc.  fab.  29  JProin  demet  abs  te  regimen  Argos,*  dum  est 
potestas  consilin  ib.  47  ,vive,  Ulixes,  dum  licet1. 

In  enuntiatione  secundaria  ,dum  licet L legitur  quater,  semel 
cum  ,per  aetatem1  conjunctum,  semel  cum  ,dum  adsum1: 
Ad.  1, 2,  28 ; Pho.  III,  3, 16;  Heaut.  II, '3,  104;  Inc.  inc.  fab.  47.  — 
fDum  tempus  datur 1 conjunctum  cum  , dumque  .ejus  libido 
occlusa  est‘  And.  III,  3,  24.  ,dum  est  tempus L Eun.  I,  1,  11. 
,<7.  e,  t.  consulendi'  Hec.  V,  1,  20.  ,dum  est  potestas  consili‘ 
Inc.  inc.  29. 

II.  Futurum  exstat  octo  locis:  Heaut.  1, 1,  55  ,Ego  te  meum 
esse  dici  tantisper  volo,  Dum,  quod  te  dignunrst,  facies1 
ib.  I,  1,  84  ,nam  usque  dum  ille  vitam  illam  colet  Inopem 
carens  patria  ob  meas  injurias,  Interea  usque  illi  de  me  suppli- 
cium dabo1.  Poeta  ut  vim  elocutionis  augeret,  , usque1  bis 
posuit  ad  ,dumL  et  ad  , interea1,  ib.  IV,  3, 36  ,Nam  dum  amicam 
hanc  meam  esse  credet,  non  committet  filiam1.  Pho.  IY,  1,  17 
, ille,  si  me  alienus  affinem  volet,  Tacebit,  dum  intercedet  fami- 
liaritas1.  Ad.  1,2, 38  , Dabitur  a me  argentum,  dum  erit  com- 
modum1. Qua  de  causa  Holtzius  1.  c.  II,  p.  128  hoc  loco  ,dunT 
vertat  „wahrendu,  difficile  est  ad  intelligenduni ; nam  ,dum  erit 
commodum4  terminum,  ad  quem  adolescenti  argentum  dabitur, 
significare  apertum  est.  Quod  comprobatur  versu  sequenti: 
,Ubi  non  erit,  fortasse  excludetur  foras1,  ib.  II,  1,  3 , Nunquam, 
dum  ego  adero,  hic  te  tanget1. 

Ex  fragmentis  comicorum  duo  habemus  exempla:  Nov.  19 
,Pati  dum  poterunt,  antequam  pugae  pilant1,  ib.  75  ,dum  istos 
invitabis  suffragatores,  pater,  Prius  in  capulo,  quam  in  curuli 
sella  suspendes  natesc. 

In  enuntiatis  principalibus  sexies  legitur  futurum,  semel 
(Heaut.  I,  1 , 55)  accusativus  cum  infinitivo  pendens  a ^olo1; 
Nov.  19  deest  enuntiatio  primaria. 

III.  Ferfectum  invenitur  undecim  locis: 

And.  1,2, 17  ,Dum  tempus  ad  eam  rem  tulit,  sivi  animum 
ut  expleret  suum1.  Cum  Ruhnkenio  et  editione  Bipontina  jun- 
* gendum  puto  , tempus1  et  ,ad  eam  rem'  et  interpretandum  ,dum 
tempus  ejus  rei  idoneum  passum  est'.  Similiter  Eun.  IV,  1,7 
legitur  ,ad  eam  rem  (h.  e.  ejus  rei)  tempus  non  erat1.  Ad  ,dum 
tempus  tulit'  conf.  Hec.  IV,  2,  18  ,dum  aetatis  tempus  tulit'; 
And.  II,  6, 12  ,dum  aetas  tulit ; Heaut.  IV,  1, 54  et  Ad.  V,  3,  53 
,ita  tempus  fert'.  Qua  re  Spengelius,  qui  enuntiatum  temporale 
sic  interpretatur:  ,Dum  tempus  (adolescentiae)  eum  ad  eam 
rem  tulit',  errare  mihi  videtur.  — ib.  II,  6, 12  ,dum  licitumt’st 
ei  dumque  aetas  tulit , Amavit.'  ib.  III,  4, 18  , potes  nunc,  dum 
animus  irritatus  est'.  ,dum'  hoc  loco  cum  perfecto,  quod  dicitur 
logicum,  conjunctum  est1,  ib.  V,  1, 13  , incepi,  dum  res  tetulit'. 
Heaut.  V,  2, 34  ,Dum  istis  fuisti  solus,  dum  nulla  alia  delec- 
tatio, Quae  propior  esset,  te  indulgebant,  tibi  dabant'.  Post 
.delectatio1  ex  , fuisti'  est  supplendum  ,fuit',  sed  metri  causa  non 
est  scribendum,  ut  in  Bembino  legimus.  Hec.  III,  5,  10  ,Sane 
hercle  homo  voluptati  obsequens  Fuit,  dum  vixit'  et  versu 
sequenti  , vixit,  dum  vixit,  bene',  ib.  IV,  2,  18  ,Dum  aetatis 
tempus  tulit,  perfuncta  satis  sum',  ib.  V,  3,  39  , Ego  dum  illo 
licitum ’st,  usa  sum  benigno  et  lepido  et  comi'.  In  omnibus 
his  exemplis  primaria  quoque  enuntiatio  perfectum  praebet 
praeter  Heaut.  V,  2,  34,  ubi  imperfectum  exstat. 

Restant  duo  exempla,  ubi  ,dum'  notione  „so  lange  ais" 
cum  imperfecto 2 conjunctum  est:  And.  I,  1,  27  ,nam  antea  Qui 
scire  posses  aut  ingenium  noscere,  Dum  aetas,  metus,  magister 
prohibebant'.  Eun.  IV,  5, 2 , Ad  dum  accubabam,  quam  videbar 
mihi  pulchre  esse  sobrius'. 

Cap.  III. 

De  particulae  ,dum'  notione  ,,bis“.3 

Postremo  dicendum  est  de  iis  locis,  in  quibus  haec  par- 
ticula „bis"  significat.  Sunt  omnino  duodecim  exempla,  in 


1 vide  Draeger  1.  c.  II,  p.  574  (ed  I.) 

2 ef.  Plaut.  Truc.  I,  2,  68. 

3 vide  Kuehner  1.  c.  II.  p.  912.  Draeger  1.  c.  II.  p.  609.  Holtze  1.  c.  II. 
p.  129.  Hand  Turs.  II.  p.  819. 


quibus  omnibus  praesens  exstat1,  quamquam  desideramus  fu- 
turum vel  futurum  exactum. 

And.  II,  1,  29  , saltem  aliquot  dies  Profer,  dum  proficiscor 
aliquo1,  ib.  IV,  2, 31  ,Tu,  Mysis,  dum  exeo,  parumper  opperire 
hic'.  ,dum  exeo1  id  est  ex  Glycerii  domo,  in  quam  introiturus 
est.  Codices  nonnulli  recentiores  praebent:  , opperire  me  hic1, 
quod  peccat  in  metri  leges.  Bembinus  et  Victorianus  ,me 
opperire  hic1,  quod  versui  satisfacit.  Attamen  cum  Bentlejo  et 
Spengelio  ,me'  ob  incertam  sedem  ejiciendum  puto;  nam  etiam 
in  aliis  satis  multis  exemplis  , opperiri'  absolute  usurpatur. 
Conf.  infra  Eun.  Y,  2, 55  , opperiamur';  And.  I,  4,  8 , opperiar,  ut 
sciam'.  Ante  omnes  vero  locos : Plaut.  Truc.  1, 2,  106  ,ego  interim 
apud  vos  opperibor',  ubi  in  manuscriptis  praeter  Ambrosianum 
interpretationis  causa  ,te‘.  pronomen  ascriptum  est.  — Eun.  I, 
2,  126  , Concedam  hinc  intro  atque  exspectabo,  dum  venit', 
ib.  V,  2,  55  ,Vin  interea,  dum  venit,  Domi  opperiamur  potius, 
quam  hic  ante  ostium?'  Heaut.  IV,  3, 39  ,Unus  est  dies,  dum 
argentum  eripio',  ib.  IV,  7,  5 ,Tu  hic  nos,  dum  eximus,  interea 
opperibere'.  Pho.  111,2,27  , Nequeo  exorare,  ut  me  maneat  et 
cum  illo  ut  mutet  fidem  Triduum  hoc,  dum  id,  quod  est  pro- 
missum ab  amicis,  argentum  aufero'.  ,DunT  pendet  a verbis  ,ut 
me  maneat',  ib.  V,  8,  89  , Assequere  ac  retine,  dum  ego  huc  servos 
evoco'.  Ad.  II,  1, 42  , Delibera  hoc  , dum  ego  redeo',  ib.  V,  2,  10 
,quid  ego  nunc  agam?  Nisi  dum  hae  silescunt  turbae,  interea 
in  angulum  Aliquo  abeam'.  Caec.  109  ,Modo  fit  obsequens, 
hilaris,  comis,  Communis,  concordis,  dum  id,  quod  petit,  po- 
titur'. Holtzius  1.  c.  II,  p.  128  hoc  loco  ,dum'  vertit  „wahrend", 
Elstius  1.  c.  p.  28  adnot.  significationem  „bis"  inesse  opinatur. 
Cui  assentior,  nam  poeta  dicere  vult,  obsequentiae,  hilaritati  etc. 
finem  impositum  iri  eo  tempore,  quo  ille  potitus  sit  id,  quod 
petat.  Pomp.  66  ,Jam  ego  inibi  adero : dum  ego  revortor,  age, 
anus,  accinge  ad  molas'. 

In  enuntiationibus  principalibus  horum  exemplorum  exstat 
imperativus  quinquies:  And.  II,  1,  29  (, profer');  ib,  IV,  2,  31 
(, opperire') ; Pho.  V,  8,  89  (, retine');  Ad.  II,  1,  42  (, delibera'); 
Pomp.  66  (accinge');  ter  conjunctivus:  Eun.  V,  2, 55  pendens 'a 


1 Apud  Plautum  viginti  duobus  locis  praesens,  singulis  futurum, 
futurum  exactum,  perfectum  invenitur;  vide  Elste  1.  c.  p.  18.  sq. 


verbo  , velle4  — ,vin  opperiamur1;  Pho.  III,  2,  27  pendens  ab 
,ut4  et  verbo  rogandi  — , nequeo  exorare,  ut  me  maneat1. 
Ad.Y,  2, 10  conjunctivus  dubitativus  pendens  a ,nisi4  post  inter- 
rogationem dubitativam.  — ,quid  agam?  nisi  abeam4; 

bis  futurum  Eun.  I,  2,  12G  , exspectabo4.  Heaut.  IV,  7,  5 
,opperibere4 ; bis  indicativus  praesentis  minus  diligenter  pro 
futuro  positus:  Heaut.  IV,  3,39  ,unus  est  dies4,  ubi  tempus 
certum  significatur.  Caec.  109  ,fit  obsequens4. 


B. 


De  particula  ,<hmi'  cum  conjunctivo 
conjuncta. 

Quoniam  priore  dissertationis  parte  tractavimus,  quibus 
locis  post  ,dum‘  indicativus  inveniatur,  nunc  videamus,  quae 
conjunctivi  exempla,  particula  et  „wahrend“  et  „so  lange  alsu 
et  „bis“  notante,  exstent 

Atque  recentiores  quidem  grammatici1  consentiunt,  hunc 
conjunctivum  inveniri  in  iis  enuntiationibus,  quibus  consilium 
quoddam  sive  exspectatio  subsit. 

Cui  sententiae  adversantur  non  pauci  loci,  quibus  indicativus 
est  positus,  quamquam  aliquid  exspectari  significatur.  Idcirco 
Elstius  illum  conjunctivi  usum  repetit  a propria  conjunctivi 
natura.  Nam  conjunctivus  significat  aliquid,  quod  conditione 
aliqua  posita  exstat  sive  fieri  potest,  ideoque  incertum  est;  in- 
dicativus contra  simpliciter  exprimit,  quod  per  se  constat. 
Conjunctivum  igitur  positum  esse  ille  contendit,  et  in  iis  locis, 
ubi  quid  in  mente  agitari  exprimitur  et  in  iis,  ubi  quid  ex- 
spectari enuntiatur,  ita,  ut,  num  eventurum  sit  id,  quod  ex- 
spectatur, in  medio  relinquatur. 

Qua  de  re  Elstium  u-ecte  judicasse,  nos  quoque  exemplis 
quibusdam  a Terentio  petitis  demonstrare  studebimus:  And. IV, 
2,31  Davus,  qui  puerum  ex  Glycerio  natum  ex  ejus  domo 
arcessiturus  est,  cum  Mysi  conservo  dicit:  ,tu,  Mysis,  dum  exeo, 
parumper  opperire  hic‘,  pro  certo  reditum  suum  exspectandum 
esse  demonstrat. 

Contra  Eun.  III,  3,  29.  Pythias,  Thaidis  meretricis  apud 
Thrasonem  militem  epulantis  ancilla,  cum  Chremeti  seni  Tha- 

1 vide  Kuehner  1.  c.  II,  p.  913;  Draeger  1.  c.  II,  p.  610;  Hand  Turs. 
II,  p.  819. 

idis  domum  introituro  dicit:  ,tu  apud  nos  hic  mane,  Dum  re- 
deat ipsa4  in  medio  relinquit,  num  reditura  sit  illa. 

Idem  pertinet  ad  Eun.  I,  2,  126  , exspectabo,  dum  venit  et 
And.  Y,  6, 16  ,ne  exspectetis,  dum  exeant1.  — Pho.  III,  2,  27  ,ut 
maneat,  dum  aufero1  et  111,1,16  , mansurus  est,  dum  adveniat1 
— alia. 

Sed  satis  de  hac  re  est  dictum,  nunc  exempla^ipsa  trac- 
temus ordine  temporum  servato,  quae  particulam  sequuntur. 

Cap.  IY. 

De  ,dmn4  particula  cum  conjunctivo  praesentis 
conjuncta. 

Jam  initium  capiamus  ab  uno  loco,  cui 

1.  consilium  subest.  Pho.  III,  1, 16  ,Mansur usque  patruum 
pater  est,  dum  huc  adveniat1;  — particula  valet  „bis44. 

2.  Quattuor  deinde  locis  significatur,  aliquid  exspectari, 
quod  num  eventurum  sit,  in  medio  relinquitur.  And.  Y,  6, 13 
, atque  adeo  longum  est,  illuni  me  exspectare,  dum  exeat4.  ib. 
Y,  6, 16  ,Ne  exspectetis,  dum  exeant  huc4.1  Eun.  III,  3,  29  ,At 
tu  apud  nos  hic  mane,  Dum  redeat  ipsa/  Heaut.  III,  2,  32  ,Et 
nunc  quid  exspectat,  Syre?  an  dum  hic  denuo  Abeat,  cum 
tolerare  illius  sumptus  non  queat?4 

3.  Conjunctivus,  qui  dicitur  potentialis , invenitur  Heaut.  Y, 
5,  14 — 15  ,haec  dum  incipias,  gravia  sunt,  Dum  que  ignores: 
ubi  cognoris,  facilia1.  Eun.  IY,  6,  4 , Usque  adeo  illius  ferre 
possum  ineptiam  et  magnifica  verba,  Yerba  dum  sint1,  vide 
Holtziura  II,  p.  182.  Utroque  loco  ,dum‘  significat  „so 
lange  ais.44 

4.  In  oratione  obliqua,  ,dum4  valente  „so  lange  alsu,  legitur 
Heaut.  1,1, 96  , Decrevi,  tantisper  me  minus  injuriae,  Chremes, 
meo  gnato  facere,  dum  fiam  miser/ 

5.  Sequitur  Pho.  Y,  2,  5 , etiam  argentum’st  ultro  objectum, 
Ut  sit,  qui  vivat,  dum  ali  ut  aliquid  flagiti  conficiat,  ubi  con- 
junctivus , conficiat4  post  ,dum4  particulam  „bis44  significantem 


1 cf.  finem  Cistellariae  Plautinae,  ubi  legitur;  ,Ne  exspectetis;  dum 

illi  huc  ad  vos  veniant*. 

ex  attractione  quadam  modorum  positus  est,  cum  plures  ante- 
cedant conjunctivi.  Ad  quod  conf.,  quae  Elstius  p.  26  sq.  dicit 
de  Plaut.  Poen.  prol.  20  et  Truc.  II,  1,  21. 

6.  Postremo  tria  exempla  consideremus,  in  quibus  ,dum‘ 
particulam  „so  lange  ais44  notantem  praesentis  conjunctivus 
verbi  / vivere1  sequitur.  Pho.  Y,  9,  41  , Habet  haec  ei,  quod, 
dum  vivat,  usque  ad  aurem  ogganniat.4  Ad.TY,  5,  47  ,Ita  velim 
me  promerentem  ames,  dum  vivas,  mi  pater,  Ut  me  ..  dolet4. 
HeautV,  1,  78  ,Sed  Syrum  quidem  egomet,  si  vivo,  adeo  ex- 
ornatum dabo,  Adeo  depexum,  ut,  dum  vivat,  meminerit  semper 
mei4.  Victorialius  cum  quibusdam  codicibus  secundariis  post 
, depexum1  habet  , usque1,  quo  verbo  versus  ultra  terminum  ex- 
currit. Idcirco  Bentlejus  , pexum1  pro  , depexum1  scribit,  — 
, usque  ut  dum  vivat4  ut  supra  Pho.  Y,  9,  41  ,dum  vivat  usque1. 
— Sed  cum  editoribus  plurimis  lectionem  Bembini  praeferen- 
dam puto,  ubi  , usque4  -deest.  De  hoc  conjunctivo  verbi  , vivere1 
post  ,dum4  posito  Elstius  p.  27  bene  dicit,  id  enuntiatum  tem- 
porale esse  levioris  momenti,  ita  ut,  utrum  adjicias  an  omittas, 
paulum  intersit,  et  ut  facile  particulis  , semper4  vel  , usque4  com- 
pensari possit.  Recte  ille  quidem  de  gravitate  verborum  dis- 
putat; quare  conjunctivus  in  hac  verborum  conjunctione  usur- 
petur, non  explicat. 

Invenimus  autem  hunc  conjunctivum  omnibus  et  Plauti 
et  Terentii  locis  conjunctum  cum  enuntiatis,  in  quibus  verbum 
est  positum  forma  conjunctivi,  ita  ut  attractione  quadam  etiam 
illud  enuntiatum  conjunctivum  usurpavisse  putandum  sit. 

Cap.  Y. 

De  ,dum‘  particula  cum  conjunctivo  imperfecti 
conjuncta. 

Conjunctivus  imperfecti  post  ,dum4  legitur  tribus  locis: 

Pho.  1, 2, 40  ,hic  solebamus  fere  Plerumque  eam  opperiri, 
dum  inde  iret  domum4.  Ad.  IY,  5, 39  ,An  sedere  oportuit 
Domi  virginem  tam  grandem,  dum  cognatus  hinc  Rlinc.  ve- 
niret! — Tertius  locus  huc  pertinens  ex  Ennii  Medea  exule 
exstat  Cie.  de  nat.  deor.  III,  26,  67,  a Ribbeckio  in  tragicorum 
fragmentis  ex  inc.  inc.  fab.  v.  169  proditus.  In  quo  fragmento 
enarratur,  Medeam  e patria  cum  Jasone  effugientem,  cum  Aeetes 

pater  eos  persequeretur,  fratrem  parvulum  obtruncasse  et  per 
agros  passim  corpus  dispersisse  ,id  ea  gratia,  Ut  dum  nati  dis- 
sipatos artus  captaret  parens,  Ipsa  interea  effugeret1.  Hoc  loco 
conjunctivus  post  ,duml  particulam  „wahrend“  significantem 
attractione  modorum  et  temporum  explicandus  esse  videtur.  — 
Duobus  prioribus  locis  exspectatio  subest.1 


1 Exempli  causa  addam  locum  Plautinum,  in  quo  plusquamperfecti 
conjunctivus  legitur:  Mere.  I,  1,  78  ,se . . . navem  . . . Parasse  atque  ea  se 
merces  vectatum  undique,  Adeo  dum,  quae  tum  haberet,  peperisset  bona, 
vide  Elste  p.  28. 


. 


c. 


De  dum  particulae  notione  „wenn  nui-*.' 

Postremo  videamus  de  iis  exemplis r in  quibus  ,dum‘  par- 
ticulae vis  subest  conditionalis , ubi  nos  vertimus  „wenn  nuru. 
Kuehnerus  hanc  particulae  notionem  repetit  ab  eo  usu  tempo- 
rali particulae,  quo  significetur  terminus  quidam  propositus. 
Elstius  autem  p.  29  vim  particulae  „werm  nuru  derivare  ma- 
vult ex  ea  significatione,  qua  quid  tamdiu,  quamdiu  aliud  quid- 
dam fiat,  esse  indicet.  Uterque  ad  sententiam  suam  illustran- 
dam exempla  affert,  ubi  haud  inepte  particulam  vertas  „so  lange 
aJsu  aut  „bisu.  Mihi  autem  hic  usus  non  ex  una  notione  par- 
ticulae derivandus  videtur  esse.  Illud  quidem  iis  assentior, 
conditionem  huic  constructioni  subesse,  sed  haec  conditio  semper 
optationem  quandam  continet,  qua  conjunctivus  efficitur.  Qua 
in  re  nihil  refert,  utrum  in  ea  conjunctione  insit  notio  „wahrendu, 
an  „so  lange  als“,  an  „bisu. 

Saepe  ad  ,dum* l  vocabulum  ,modo‘  additur,  quod  ad  opta- 
tionem spectat ; inde  fit  unum  vocabulum  , dummodo1 ; nec  vero 
raro  aliis  verbis  interpositis  haec  verba  separantur ; nonnum- 
quam etiam  ,modo‘  solum,  ,duml  omisso,  invenitur.  In  forma 
negativa  ponitur  negatio  ,ne‘. 

Sed  ad  exempla  ipsa  transeamus. 

In  enuntiationibus  principalibus  duorum  locorum  conjunc- 
tivum potentialem  invenimus: 

Ad.  III,  2,  15  , Satis  mihi  id  habeam  supplici,  dum  illos 
ulciscar  meo  modo1.  Codices  ,meo‘  omiserunt,  quod  Bothius 
restituit.  Quod  versus  claudicet  Bentlejus  alterum  hemistichium 
delet,  Guyetus  autem,  quem  Dziatzko  sequitur,  totum  versum 

1 vide  Kuehner  1.  c.  II,  p.  961  sq.  Draeger  1.  c.  II,  p.  761  sq.  Hand 

1.  c.  II,  p.  324.  sq.  Holtze  1.  c.  II,  p.  180  et  183. 

proscribit.  Nam  primo  aspecta  in  hoc  loco  videtur  inesse  nimia 
quaedam  continentia  Getae,  quae  dissentit  a minis  antecedentibus 
et  sequentibus.  Ideo  Madvigius  in  Adv.  erit.  II,  p.  20  sq.  proponit 
, solati1  pro  , supplici1.  Haec  lectio  sensum  praebet  idoneum : Syrus 
enim  dicit,  id  sibi  satis  solati  daturum  esse,  dum  noxios  suo  (for- 
midoloso) modo  ulciscatur.  Dziatzko  autem  legi  vult , Satis  unum 
id  habeam  supplici1  — ,unam  eam  poenam  satis  futuram  esse, 
dum1  etc.,  quod  a sensu  loci  non  abhorret.  At  tamen  cum 
Umpfenbacchio,  Fleckeisenio , aliis  praeter  illud  ,meol  in  verbis 
nihil  corrigendum  esse  puto.  Sed  haud  scio,  an  interpunctio 
mutanda  et  pro  puncto  post  ,modo‘  posito  interpunctio  levior 
ponenda  videatur:  Nam  in  versibus  sequentibus  Geta  hunc 
suum  puniendi  modum  describit  et  varia  supplicia,  quibus  illos 
ulcisci  velit,  enumerat:  ,Seni  animam  primum  exstinguerem 
ipsi,  qui  illud  produxit  scelus;  Tum  autem  Syrum  impulsorem, 
vah,  quibus  lacerarem  modis1 ! etc. 

Alter  locus  est  Naev.  130  ,quid  si  taceas  ? dum  te  videat, 
tam  etiam  sciat,  Quid  scriptum  sit4. 

Longe  plurimis  vero  locis  ea  inest  vis,  ut,  quae  in  enun- 
tiationibus exstent  primariis,  nullius  momenti  neque  magni 
aestimanda  esse  dicantur. 

Quare  saepius  conjunctivus , qui  dicitur  concessivus , inveni- 
tur: Ad.  II,  2, 16  ,Age  novi  tuum  animum:  quasi  jam  usquam 
tibi  sint  viginti  minae,  Dum  huic  obsequare1.  Qui  locus  sen- 
sum praebet  idoneum,  cum  Donatum  sequentes  cum  editoribus 
plurimis  verba  , quasi  — sinfi  interpretamur  , quasi  numero  in 
aliquo  ducas  et  in  aliqua  aestimatione  constituas1.  Similiter 
Doederleinius  in  Synonymis  I,  p.  58  , nusquam  esse1  dicit  esse 
idem  ac  , nullo  loco  numerari1.  — Syrus  cum  alia  via  lenonem 
capere  non  possit,  blanditiis  eum  aggreditur,  quasi  liberalis  sit1. 

Sequitur  Afran.  410  , Dummodo  doleat  aliquid,  doleat  quid- 
lubefi.  Attius  202  Atreo  illam  vocem  diram  attribuit  , oderint, 
dum  metuant1,  cujus  persaepe  ab  auctoribus  mentio  fit.  Cui 
loco  persimilis  est  enuntiatio,  quae  exstat  in  inc.  inc.  fab.  159 
, Pereant  amici,  dum  inimici  una  intercidant1. 

Ad  hunc  conjunctivum  concessivum  adjungantur  Eun.  II, 
3,29  ,me  nihil  refert,  dum  potiar  modo‘.  HeautTY,  3,  37  ,Tu 
fors,  quid  me  fiat,  parvi  pendis,  dum  illi  consulas1.  Pomp.  152 

,Ego  rumorem  parvi  facio,  dum  sit  rumen,  qui  impleam4.  Heaut. 
IY,  1,  28  ,Quid  vis  satis  est,  dum  vivat  modo4. 

Praeterea  habemus  And.  IY,  1,53  ,Ego,  Pamphile,  hoc  tibi 
pro  servitio  debeo,  Conari  manibus  pedibus  noctesque  et  dies 
Capitis  periculum  adire,  dum  prosim  tibi4,  ib.  V;  1,  6 ,Dum  id 
efficias,  quod  cupis,  Neque  modum  benignitatis,  neque  quid 
me  ores,  cogitas4.  Heaut. III,  1,  57  , Sumat,  consumat,  perdat, 
decretum ’st  pati,  Dum  illum  modo  habeam  mecum4.  Pacuv.288 
,Nam  me  perbitete,  illis  opitularier  Quovis  exitio  cupio  , dum 
prosim4. 

Huc  pertinent  duo  exempla  formae  negativae.  Hec.  IY,  4, 12 
,Dum  ne  redducam,  turbent  porro,  quam  velint4.  Bembini 
, turbant4  exemplo  Yictoriani  et  ceterorum  codicum  in  , turbent4 
mutandum  esse  apparet.  And.  Y,  3,  31  , Quidvis  cupio,  dum 
ne  ab  hoc  me  falli  comperiar,  Chremes4. 

In  utroque  hoc  exemplo  negatio  spectat  ad  totum  enun- 
tiatum. In  enuntiatione  primaria  prioris  loci  conjunctivus  con- 
cessivus exstat,  posterioris  loci  enuntiationi  principali  rem  sub- 
esse  haud  magni  aestimatam  facile  subaudimus. 

Plerisque  locis  ,dum4  solum  invenitur.  Bis  (Afran.  410  et 
Pomp.  152)  , dummodo4  exstat,  bis  (Eun.  II,  3,  29  et  Heaut.  IV, 
1,  27)  verba  ,dum4  et  ,modo4  aliis  verbis  interpositis  sejuncta 
sunt1.  Solum  ,modo4  uno , ,modo  ut4  duobus  locis  exstat2. 
Eun.  Y,  2, 51  ,ah  volet,  certo  scio,  Civis  modo  haec  sit4.  Heaut. 
Y,  2,  28  ,Modo  liceat  vivere,  est  spes4.  And.  II,  4, 6 ,modo  ut 
possim4  (scii,  velim  apud  me  esse).  Pho.  1, 2,  9 ,Scio,  modo  ut 
tacere  possis4.  Deinde  addamus  Pho.  III,  2, 41,  ubi  in  enuntia- 
tione secundaria  verbum  omissum  est.  — Ant.,  Non  pudet 
vanitatis4?  Dor.  ,Minume,  dum  ob  rem4  (scii.  ,fiat4'). 

Ad  extremum  tractemus  locum  ex  Attii  Medea  v.  395 
(trag.  rel.p.  158),  qui  invenitur  Cic.  de  nat.  deor.  II,  35,  89 : 

,Ita  dum  interruptum  credas  nimbum  volvier; 

Dum  quod  sublime  ventis  expulsum  rapi 
Saxum  aut  procellis,  vel  globosos  turbines 
Existere  ictos  undis  concursantibus : 


1 Ad.  111,2,15  ,modo‘  conjungendum  est  cum  ,meo‘. 

2 In  comoediis  Plautinis  ,modo‘  solum  vel  ,modo  ut‘  aut  ,modo 
ne‘  nusquam  inveniuntur,  vide  Elste  p.  31. 

Nisi  quas  terrestris  pontus  strages  conciet, 

Aut  forte  Triton  fuscina  evertens  specus 
Supter  radices  penitus  undanti  in  freto 
Molem  ex  profundo  saxeam  ad  coelum  erigit1. 

Luculente  apparet,  particulam  ,dum4  hoc  loco  longe  aliud 
significare  atque  alias.  Idcirco  in  codice  Glogaviensi  scriptum 
videmus  ,num‘  — ,num‘,  quam  lectionem  Heindorfius  probat; 
Bouhierus  autem  ,tum4  — ,tum4  legit.  Sed  non  est  cur  mute- 
mus, nam,  ut  Corssenius  explicat1,  ,dum4  habendus  est  accusa- 
tivus verbi  ,dius4,  quae  est  forma  vetusta  verbi  ,dies4,  et  signi- 
ficat „denTag,  der  Weile44.  Bis  positum  „dum4  — ,dum4  significat 
,hoc4  — ,illo  tempore1  id  est  ,modo4  — ,modo4,  quae  significatio 
uno  nostro  loco  superest.  Ex  significatione  indefinita  orta  est 
significatio  relativa,  ut  in  pronomine  ,qui,  quae,  quod4,  quae 
postea  sola  usitata  fuit.  Nostro  loco  post  alterum', dum4  verbum 
, credas1  est  repetendum. 

Differt  ab  nostro  loco  Catullianus  ille  62,  45,  qui  saepius 
cum  hoc  confertur:  ,Sic  virgo,  dum  intacta  manet,'  dum  cara 
suis  est;  Quom  castum  amisit  polluto  corpore  florem,  Nec 
pueris  jucunda  manet,  nec  cara  puellis1.  De  hoc  loco  Quincti- 
lianus  IX,  3, 16  ,dum4,  ait,  prius  significare  , quoad1,  sequens 
, usque  eo4.  Quae  versio  Cum  sensum  idoneum  praebeat,  ab 
omnibus  fere  grammaticis  et  interpretibus  probatur2.  Cui  loco 
respondet  paulo  infra  v.  56  ,sic  virgo,  dum  intacta  manet,  dum 
inculta  senescit4. 

Fortasse  huc  pertinet  Plaut,  Truc.  II,  1,  21 , ubi  Handius, 
Kuehnerus,  alii  scribunt:  ,dum  habeat  (scii,  amator),  dum  amet4 
contra  codicum  lectionem  ,dum  habeat,  tum  amet4,  quam  El- 
stius,3  Spengelium  secutus,  retinet.  Facile  intelligitur,  illam 
lectionem  plane  respondere  loco  Catulliano. 


1 Vide  Corssen:  Ueber  Aussprache,  Vokalismus  und  Betonuug  der 
lateinischen  Sprache  II,  p.  149  et  284. 

2 Vide  Hand  Turs.  II,  p.  P>17.  Kuehner  1.  c.  II,  p.  908  adu.  J.Mueller, 
Handbuch  der  klassischen  Altertumswissenschaft  II,  p.  846,  Forcellini 
sub  articulo  ,dum‘,  alias. 

3 vide  Elste  p.  26.  adn. 

Ad  extremum  comparantes  usum  particulae  ,dunT  Plauti- 
num cum  Terentiano  et  scaenicorum  hoc  statuemus: 

Primum  Plautus  particulam  ,dunT  notione  „wahrendu 
minus  diligenter  usurpavit,  quam  Terentius. 

Nam  hic  nullo  loco  aliud  tempus  ac  praesens  admittit,  ille 
quinque  perfecti,  duo  futuri  exempla  habet.  Unum  perfectum 
, conixi1  apud  Sext.  Turp.  173  (cf.  p.  11?)  idem  valere  ac  ,dormio‘ 
supra  diximus. 

Deinde  usus  particulae  ,durnl  notione  „so  lange  alsu  apud 
utrumque  poetam  idem  est:  Quod  tempus  verbi  in  enuntiati- 
one principali  exstat,  idem  enuntiationis  secundariae  verbum 
usurpat.  Neque  hoc  mirum,  quod  tempus  actionis  utriusque 
commune  est.  Ubi  tempora  enuntiationum  particula  ,duml 
conjunctarum  inter  se  differunt,  de  industria  poeta  ab  usu 
vulgari  recessit  ut  Heaut.  Y,  2,  34  (cf.  p.  18),  ubi  in  enuntiati- 
one primaria  imperfectum  est  positum  de  actione  duranti  sub- 
jecti, in  enuntiatione  temporali  perfectum.  Etiam  And.  III,  4, 18 
(cf.  p.  18)  , potes  nunc,  dum  animus  irritatus  esff  non  pugnat 
contra  ea,  quae  diximus,  quod  participium  illud  melius  adjec- 
tivum intellegitur;  ita  praesens  respondet  praesenti.  Denique, 
ubi  invenitur  ,dum  licet1  - ,dum  tempus  est1,  similia  (cf.  p. 
i 3 sq.)  tempus  non  urgendum  videtur,  quod  in  usum  locutionis 
abiit  hoc  enuntiatum. 

Tum  quod  ad  ,dunT  significatione  „bisu  attinet,  apud  Teren- 
tium semper  praesentis  indicativus  invenitur;  apud  Plautum 
singulis  locis  futurum,  futurum  exactum,  perfectum  (cf.  p.  16  adn.). 

Postremo  de  particula  ,dunff  cum  conjunctivo  conjuncta 
inter  usum  Plautinum  et  Terentianum  discrepantia  non  exstat, 
nisi  id  moneas,  apud  Terentium  binis  locis  ,modo‘  solum  et 
,modo  uff  inveniri,  apud  Plautum  nusquam  (cf.  p.  24). 


YITA. 


Guilelmus  Otto  Boettger  natus  sum  die  Y mens. 
Oct.  anni  h.  s.  LVI  in  vico  Saxoborussiae,  qui  Mutschau  ap- 
pellatur, patre  Guilelmo,  illius  loci  magistro,  matre  Friderica 
e gente  Goelicke,  quam  ante  paucos  annos  morte  abreptam  quam 
maxime  maereo.  Fidem  profiteor  evangelicam.  Primis  litte- 
rarum elementis  a patre  imbutus  inde  ab  anno  h.  s.  LXIX 
gymnasium  Zizense  frequentavi,  cujus  praeceptores  cum  omnes 
tum  Tauscher,  virum  doctissimum,  directorem  humanissimum, 
et  Bech,  virum  carissimum,  pia  grataque  memoria  semper 
venerabor.  Yere  anni  h.  s.  LXXVII  maturitatis  testimonio 
instructus  Halas  me  contuli,  ubi  militari  munere  per  duo  prima 
semestria  absoluto  studiis  operam  dedi  philologicis.  Scholas 
audivi,  quas  habuerunt  vv.  ili.  Credner,  Dittenberger,  Erdmann, 
Haym,  Heydemann,  Keil,  Kramer,  Schum,  Thiele,  Uirici,  Zacher. 
Proseminarii  philologici  exercitationibus  sub  auspiciis  vv.  ili. 
Dittenberger,  Hiller,  Keil  per  quinque  semestria  interfui.  Piae- 
terea  Heydemann,  ut  societati  archaeologicae  quater  sex  menses, 
Thiele,  ut  per  sex  menses  exercitationibus  philosophicis,  Zacher, 
ut  societati  theodiscae  tria  semestria  interessem , benigne  per- 
miserunt. Quibus  omnibus  viris  optime  de  me  meritis  gratias 
ago  quam  maximas.  Auctumno  anni  h.  s.  LXXXIII  examine 
pro  facultate  docendi  superato  inde  a vere  anni  insequentis 
per  duos  annos  in  oppido  Thuringiae,  quod  dicitur  Artern, 
scholae  collectae  praefui.  Inde  vere  anni  h.  s.  LXXXYI  ad 
gymnasium  Zizense  reversus  discipulos  doceo. 


